ફાઉન્ડેશનમાં પહેલા એટલા શેડ્સ કે એટલા પ્રકાર નહોતા, પણ હવે તમે માર્કેટમાં જાઓ તો ફાઉન્ડેશનમાં તમને મબલક પ્રકાર અને શેડ્સ જોવા મળે છે. બ્યુટિશ્યન ભારતી શેવાળે કહે છે, ‘મેં જ્યારે ૪૦ વર્ષ પહેલાં બિઝનેસ ચાલુ કર્યો ત્યારે માર્કેટમાં બહુ ઓછા શેડ્સ હતા. માત્ર નૅચરલ, મીડિયમ અને ડાર્ક આ ત્રણ શેડ્સ જ મળતા હતા; પણ હવે માર્કેટમાં બહુ મસ્ત-મસ્ત ફાઉન્ડેશન ઉપલબ્ધ છે. આજે ફાઉન્ડેશનમાં દરેકેદરેક શેડ્સ અને દરેકેદરેક સ્કિન-ટોનનાં ફાઉન્ડેશન મળી રહ્યાં છે. એના સિવાય બ્યુટી-ઇન્ડ્રસ્ટ્રી એટલી ડેવલપ થઈ રહી છે કે તમે તમારા ફાઉન્ડેશનથી તમારી સ્કિનને ન્યુટ્રલાઇઝ કરીને નૅચરલ લુક આપી શકો એવાં ફાઉન્ડેશન પણ અત્યારે મળે છે.’